5.Vloga se nanaša na 508 presežnih delavcev, ki so opustili dejavnost v gospodarski in družbeni enoti Airbus Commercial družbe Airbus SE. Družba Airbus deluje v gospodarskem sektorju, razvrščenem v oddelek 30 NACE Revizija 2 (Proizvodnja vozil in plovil). Odpuščanja delavcev v zadevnem podjetju so se nanašala predvsem na regijo na ravni NUTS 2, tj. Midi-Pyrénées (FRJ2) in Pays de la Loire (FRG0).

4.Francija je vlogo EGF/2021/005 FR/Airbus vložila 26. julija 2021, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je potrdila prejem vloge in od Francije 9. avgusta 2021 zahtevala dodatne informacije. Dodatne informacije so bile predložene v 25 delovnih dneh od datuma zahtevka, po podaljšanju roka za deset delovnih dni na podlagi ustrezno utemeljene prošnje Francije. Komisija mora oceno skladnosti vloge s pogoji za finančni prispevek zaključiti v 50 delovnih dneh od prejema popolne vloge; ta rok se izteče 24. novembra 2021.

1.Pravila o finančnih prispevkih iz Evropskega sklada za prilagoditev globalizaciji za presežne delavce (ESPG) so določena v Uredbi (EU) 2021/691 Evropskega parlamenta in Sveta z dne 28. aprila 2021 o Evropskem skladu za prilagoditev globalizaciji za presežne delavce (ESPG) in razveljavitvi Uredbe (EU) št. 1309/2013 (v nadaljnjem besedilu: uredba o ESPG).

25.Francija je opisala, kako so bila upoštevana priporočila iz okvira kakovosti EU za predvidevanje sprememb in prestrukturiranje: v skladu s francoskim delovnim zakonikom je podjetje in bonis (tj. podjetje, ki ni v likvidacijskem postopku), ki ima 1 000 zaposlenih ali več, odgovorno za plačilo vseh stroškov spremljajočih aktivnih ukrepov trga dela zaposlenim, ki so bili odpuščeni zaradi organizacijskega prestrukturiranja. Posredovanje javnih organov je predvideno šele po prenehanju ukrepov, ki jih je sprejelo podjetje, v katerem je prišlo do odpuščanja.

24.V regiji Pays de la Loire naj bi bil vpliv letalske krize na lokalno gospodarstvo in trg dela manj škodljiv zaradi velike diverzifikacije regionalnega gospodarstva. Vendar ni veliko zaposlitvenih možnosti za letalske inženirje in tehnike. Priložnosti naj bi se pojavile v pomorskem sektorju ali na področju obnovljivih virov energije, kar pa zahteva prekvalifikacijo odpuščenih delavcev. Tako kot v regiji Occitanie bo tudi tukaj starost zadevnih delavcev verjetno ovirala ponovno zaposlitev. 11 % prizadetih zaposlenih je starejših od 55 let.

22.Zlasti v regiji Occitanie naj bi odpuščanja pomembno vplivala na trg dela in gospodarstvo. V Toulousu in okoliški regiji je letalstvo najbolj zgoščeno v Evropi. V sektorju je zaposlenih 110 000 ljudi. Regija je močno odvisna od letalstva kot najpomembnejšega sektorja v regiji. Družba Airbus je največji zasebni delodajalec v regiji. Zmanjšanje proizvodnih načrtov v družbi Airbus za 35 % naj bi imelo zelo hude posledice na zaposlenost v celotnem sektorju, kar bo vplivalo na veliko število dobaviteljev itd..

13.V okviru načrtov za prestrukturiranje letalskih družb so bili številni zrakoplovi predčasno prizemljeni, načrti za nakup novih zrakoplovov pa so bili zadržani ali preklicani. Zelo velika razpoložljivost zrakoplovov je dodatno privedla do padanja prodajnih cen zrakoplovov.

12.Večina komercialnih letalskih družb je že napovedala ali izvedla obsežne načrte za prestrukturiranje, da bi zaščitila podjetja do popolnega okrevanja sektorja. Po mnenju družbe Airbus naj bi se to zgodilo šele leta 2025.

11.Splošne omejitve potovanj so med pandemijo ustavile večino sektorja. Poleg tega je gospodarska kriza, ki je sledila pandemiji, zmanjšala kupno moč številnih uporabnikov zračnega prometa in jih prisilila, da preučijo svojo odločitev glede uporabe zračnega prevoza.

Opis dogodkov, ki so povzročili presežke in prenehanje opravljanja dejavnosti

26.Francoski organi so navedli, da ima družba Airbus zelo napreden sistem prepoznavanja in predvidevanja sprememb, zlasti kar zadeva potrebo po posebnih znanjih in spretnostih ter kompetencah zaposlenih ter kadrovske potrebe na splošno. Predstavniki zaposlenih in sindikatov so tesno vključeni v organizacijske načrte prilagajanja spremembam. Čeprav sta pandemija in kriza, ki ji je sledila, nenadoma prizadeli sektor, bi lahko družba Airbus nadgradila svoj obstoječi sistem posvetovanj z osebjem in predstavniki sindikatov, tako da bi razpravljala o načrtu prestrukturiranja, ki je potreben v okviru odziva na krizne razmere.

27.Francija je sporočila, da je družba Airbus kot podjetje in bonis, ki ima več kot 1 000 zaposlenih, vzpostavila obsežen sveženj aktivnih ukrepov trga dela za pomoč odpuščenim delavcem. Družba Airbus je v sodelovanju z zunanjim podjetjem za svetovanje pri prezaposlovanju vzpostavila informacijsko točko za usmerjanje, imenovano Mobility Pathways, kot prvo organizacijo, na katero se lahko zadevni delavci obrnejo. Na tej informacijski točki delavci ne prejmejo le prvih napotkov glede možnih usmeritev, ampak jim točka tudi dodatno pomaga pri prizadevanjih za sodelovanje v ukrepih usposabljanja ali iskanja nove zaposlitve.

Dopolnjevanje ukrepov, ki se financirajo z nacionalnimi sredstvi ali sredstvi Unije

28.Francoski organi so potrdili, da spodaj opisani ukrepi, ki prejmejo finančni prispevek iz ESPG, ne bodo prejeli finančnega prispevka iz drugih finančnih instrumentov Unije.

Postopki za posvetovanje s ciljnimi upravičenci ali njihovimi predstavniki ali socialnimi partnerji ter lokalnimi in regionalnimi organi

29.Francija je navedla, da je bil usklajeni sveženj prilagojenih storitev pripravljen v posvetovanju s predstavniki zaposlenih in sindikata. V vrsti srečanj in pogajanj med družbo Airbus in zadevnimi predstavniki zaposlenih in sindikata, tako na nacionalni kot tudi mednarodni ravni, so pogajalske strani opredelile možne poti za ublažitev neposrednega učinka na zaposlene in oblikovanje svežnjev ukrepov za pomoč zadevnim zaposlenim. Ti krogi notranjih pogajanj so se začeli 30. junija 2020 in končali 15. oktobra 2020.

Ciljni upravičenci in predlagani ukrepi

Ciljni upravičenci

30.Po oceni naj bi v ukrepih sodelovalo 297 presežnih delavcev. Razčlenitev teh delavcev po spolu, starostni skupini in stopnji izobrazbe:

Kategorija Število

predvidenih upravičencev Spol moški 236 (79,5 %) ženski 61 (20,5 %) nebinarni 0 (0,0 %) Starostna skupina mlajši od 30 let 35 (11,8 %) 30–54 let 222 (74,7 %) starejši od 54 let 40 (13,5 %) Stopnja izobrazbe nižja sekundarna izobrazba ali manj 0 (0,0 %) višja sekundarna ali postsekundarna izobrazba 150 (50,5 %) terciarna izobrazba 147 (49,5 %)

Predlagani ukrepi

31.Ukrepi, za katere francoski organi pridobivajo sofinanciranje iz ESPG, so del celotnega svežnja prilagojenih ukrepov, ki jih podjetje, v katerem je prišlo do odpuščanja, ponuja zadevnim zaposlenim. Vendar so do financiranja iz ESPG upravičeni le tisti ukrepi, ki presegajo zakonske obveznosti podjetja, v katerem je prišlo do odpuščanja, in so opisani v nadaljevanju:

–nepovratna sredstva za zagon podjetja: namen tega ukrepa je podpreti upravičence, ki se zanimajo za ustanovitev lastnega podjetja, z dodelitvijo nepovratnih sredstev za zagon podjetja v višini 15 000 EUR na upravičenca. Zainteresirani delavci se lahko prijavijo v zagonsko shemo in zaprosijo za nepovratna sredstva do šest mesecev po vstopu v shemo. Nepovratna sredstva se izplačajo pavšalno ob predložitvi dokazila, da je bilo podjetje dejansko registrirano. Celoten postopek vodi informativna točka Mobility Pathways, ki zagotavlja napotke za prijavo, preverja in potrjuje poslovne načrte ter sprejme končno odločitev o dodelitvi nepovratnih sredstev. Če upravičenci skupaj ustanovijo podjetje, se vsakemu upravičencu dodeli celoten znesek;

–usposabljanje za ustanavljanje podjetij: ta ukrep je namenjen tistim upravičencem, ki so se prijavili v zagonsko shemo. Za tiste, ki se zanimajo za ustanovitev lastnega podjetja, so na voljo obsežna usposabljanja;

–pomoči za izdatke v zvezi z usposabljanjem za ustanavljanje podjetij: upravičenci, ki se udeležijo usposabljanja za ustanavljanje podjetij, lahko prejmejo povračilo stroškov za nastanitev, hrano, prevoz, pa tudi morebitne storitve tolmačenja itd.;

–doplačila k plači: cilj tega ukrepa je ponuditi spodbudo za sprejem nove zaposlitve, tudi če je plača nove zaposlitve nižja kot na prejšnjem delovnem mestu. Najvišji znesek na mesec je 350 EUR in se izplačuje za obdobje do 12 mesecev.

32.Francija je sporočila, da podjetje, v katerem je prišlo do odpuščanja, redno ponuja usposabljanja za svoje zaposlene, pri katerih je posebna pozornost namenjena digitalnim znanjem in spretnostim ter znanjem in spretnostnim, potrebnim v z viri gospodarnem gospodarstvu. Zato razširjanje takih horizontalnih znanj in spretnosti, kot je navedeno v členu 7(2) uredbe o ESPG, ne bi bilo potrebno na strukturni podlagi. Če pa bi se izkazala potreba po konkretnem usposabljanju za določenega upravičenca, bi ga bilo mogoče ponuditi.

33.Tukaj opisani predlagani ukrepi so aktivni ukrepi trga dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite.

34.Francija je poslala zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdila je, da finančni prispevek iz ESPG ne bo nadomestil takih ukrepov.

Ocena proračuna